Umar Farooq Zahoor

Umar Farooq Zahoor (født 1975) er en pakistansk multikriminell som siden 2013 har vært etterlyst for underslag.

Zahoor er kjent for sine mangfoldige investeringer i eiendom, IT, energiprosjekter og landbruk i flere land. Han har samarbeidet med Midtøstens kongefamilier og forskjellige statsoverhoder i Afrika, Sørøst-Asia, Karibia og Sør-Amerika. Zahoor ble fremtredende i Pakistan etter å ha avslørt at han kjøpte en verdifull Graff-klokke - opprinnelig en gave fra Saudi-Arabias kronprins Mohammed bin Salman til tidligere statsminister Imran Khan fra Farah Khan - for omtrent 2 millioner dollar. Denne avsløringen vakte betydelig oppmerksomhet i politiske og forretningskretser.

 Liv og virke 
Zahoor vokste opp i Oslo med pakistanske foreldre, og startet sitt eget reisebyrå som 18-åring. Han har drevet forretning i blant annet Sveits, Mexico, Dubai og Egypt. I 2000 underslo han ifølge VG billetter for over 15 millioner gjennom sitt eget reisebyrå.

I 2003 startet han opp den falske banken Banque Internationale Ltd. i Sveits sammen med Shaun Gregory Morgan fra New Zealand. Morgan ble i 2006 dømt til tre og et halvt år, men ble i 2009 dømt til fem års fengsel etter at flere ofre meldte seg.

I 2004 ble han arrestert i Pakistan og ifølge ham selv torturert av politiet. Arrestasjonen var basert på en anmeldelse som var iscenesatt av en tyrkisk forretningsmann og politikeren Imtiaz Ahmed Sheikh som året etter ble tiltalt for omfattende korrupsjon. 

I 2006 giftet han seg med den pakistanske skuespillerinnen Sofia Mirza, og fikk to tvillingdøtre med henne. Da ekteskapet ble oppløst i 2009 ble moren tilkjent foreldreretten for tvillingene, og i frykt for at Zahoor skulle ta med seg døtrene ut av Pakistan ble barna ført opp på en liste over personer som ikke kunne forlate landet. I 2013 ble det kunngjort at Zahoor hadde forlovet seg med den pakistanske skuespilleren Veena Malik. Malik ble året etter dømt til 26 års fengsel for blasfemi, men hadde da allerede rømt til Dubai.

Zahoors bror, Usman Zahoor, svindlet i 2010 sammen med fire medløpere Block Watne-enken Randi Nilsen for over 63 millioner kroner, og politiet oppgir ham som bakmann for svindler på mer enn 111 millioner. Pengene ble ved hjelp av en falsk fullmakt overført gjennom Nordeas filial på Tveita i Oslo, og havnet i Dubai hvor de antas å bli kontrollert av Umar Zahoor. Selv hevder Zahoor at han ikke kontrollerer disse pengene. Samme år lånte han ut fem millioner til vindkraftselskapet NBT AS.

I 2015 avdekket VG at Umar Farooq Zahoor var involvert i en stor kontrakt mellom selskapet Ameri Group og myndighetene i Ghana.

 Rikdom 
Zahoors investeringer spenner over eiendom, IT, energiprosjekter, landbruk og mer på tvers av De forente arabiske emirater og andre land. Han opprettholdt nære bånd med ulike kongelige familiemedlemmer i Midtøsten og samarbeider med flere statsoverhoder i Afrika, Sørøst-Asia, Karibia og Sør-Amerika.

 Priser og anerkjennelse 
I august 2023 mottok Zahoor en medalje fra presidenten i Ekvatorial-Guinea Teodoro Obiang Nguema Mbasogo.

I august 2024 ble det rapportert at president Asif Zardari godkjente Hilal-i-Imtiaz-prisen for Zahoor for hans rolle i Toshakhana-referansesaken mot Imran Khan.

 Referanser 

 Litteratur 


Kategori:Pakistanere
Kategori:Personer fra Oslo
Kategori:Fødsler i 1975
Kategori:Personer dømt for økonomisk kriminalitet